హోమ్ క్రీడలు తొలి టీ-20 మ్యాచ్ లో భారత్ గెలుపు
తొలి టీ-20 మ్యాచ్ లో భారత్ గెలుపు
August 03, 2019,   11:54 PM IST
Share on:
విండీస్ గడ్డపై జరిగిన తొలి టీ20లో భారత్ 4వికెట్ల తేడాతో గెలిచి శుభారంభాన్ని నమోదు చేసింది. ఫ్లోరిడా గడ్డపై జరిగిన మ్యాచ్ లో భారత్ అంత సులువుగా గెలవలేకపోయింది. స్టార్ ప్లేయర్లు ఉన్నప్పటికీ చేధన చాలా క్లిష్టంగా మారింది. ముందుగా బ్యాటింగ్ చేసిన విండీస్ 96 పరుగుల టార్గెట్ నిర్దేశించడంతో చేధన సులువేననిపించింది. భారత్ బ్యాట్స్ మెన్ అంతగా రాణించకపోయినప్పటికీ సమష్టి ప్రదర్శనతో గట్టెక్కగలిగింది. రోహిత్ శర్మ(24)కు తోడుగా కోహ్లీ(19)పరుగులు చేయడంతో ఆరంభంలో నిలదొక్కుకోగలిగింది. రోహిత్ తో పాటుగా దిగిన మరో ఓపెనర్ ధావన్(1)పరుగుతో సరిపెట్టుకున్నాడు. రిషబ్ పంత్(0) డకౌట్ అయినప్పటికీ మనీశ్ పాండే(19), కృనాల్ పాండ్యా(12)లు చేయగా రవీంద్ర జడేజా(10), వాషింగ్టన్ సుందర్(8)చివరి వరకూ క్రీజులో నిలిచి జట్టును విజయతీరాలకు చేర్చారు. విండీస్ బౌలర్లలో కాట్రెల్, నరైన్, పాల్ తలో 2వికెట్లు తీయగలిగారు. విండీస్ బ్యాట్స్ మన్ లో కీరన్ పొలార్డ్(49)పరుగులతో జట్టును ముందుకునడిపాడు. 
సంబంధిత వార్తలు